SET ปิดลดช่วงบวก 4 จุด จับตาสถานการณ์ “จีน-สหรัฐ”-รอเงินเฟ้อไทย
SET ปิดลดช่วงบวก 4 จุด นักลงทุนจับตาความตึงเครียดระหว่างสหรัฐ-จีน และรอตัวเลขเงินเฟ้อของไทย และเงินเฟ้อสหรัฐสัปดาห์หน้า ให้แนวรับ 1,580 จุด และแนวต้าน 1,604-1,610 จุด
SET ปิดลดช่วงบวก 4 จุด นักลงทุนจับตาความตึงเครียดระหว่างสหรัฐ-จีน และรอตัวเลขเงินเฟ้อของไทย และเงินเฟ้อสหรัฐสัปดาห์หน้า ให้แนวรับ 1,580 จุด และแนวต้าน 1,604-1,610 จุด
4 ส.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ เคลื่อนไหวทั้งในแดนบวกและลบ โดยช่วงบ่ายดัชนีฯ ลดช่วงบวกลง หลังกองทัพปลดปล่อยประชาชนจีน (PLA) ได้ทำการยิงขีปนาวุธหลายลูกลงสู่ทะเลใกล้เกาะไต้หวันนี้ เป็นส่วนหนึ่งของภารกิจซ้อมรบตอบโต้การเดินทางเยือนกรุงไทเปของนางแนนซี เพโลซี ประธานสภาผู้แทนราษฎรสหรัฐ
สำหรับแนวโน้มวันพรุ่งนี้คาดว่า ตลาดฯน่าจะยังแกว่งไซด์เวย์ต่อไป เนื่องจากนักลงทุนรอติดตามการเปิดเผยตัวเลขเงินเฟ้อเดือนก.ค.ของไทย โดยตลาดคาดไว้ที่ 8% จากเดือนมิ.ย.อยู่ที่ 7.6% และตัวเลขเงินเฟ้อสหรัฐในสัปดาห์หน้าตลาดคาดไว้ในระดับ 8.8% ลดลงจากเดือนก่อนหน้า รวมถึงเกาะติดสถานการณ์ความตึงเครียดระหว่างสหรัฐ-จีนอย่างต่อเนื่อง ให้แนวรับไว้ที่ 1,580 จุด และแนวต้าน 1,604-1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 6,476.25 ล้านบาท ปิดที่ 154.50 บาท ลดลง 7.00 บาท
BANPU มูลค่าการซื้อขาย 3,221.51 ล้านบาท ปิดที่ 12.80 บาท ลดลง 0.50 บาท
DELTA มูลค่าการซื้อขาย 3,219.56 ล้านบาท ปิดที่ 542.00 บาท เพิ่มขึ้น 20.00 บาท
AOT มูลค่าการซื้อขาย 2,220.70 ล้านบาท ปิดที่ 71.25 บาท เพิ่มขึ้น 0.50 บาท
TLI มูลค่าการซื้อขาย 1,917.11 ล้านบาท ปิดที่ 14.90 บาท เพิ่มขึ้น 0.40 บาท